મિત્રોને મળવાથી માંડીને બિમાર સેલીબ્રીટીની ખબર કાઢવા સુધીના દરેક કાર્ય પાછળનું ચાલકબળ એક જ હોય છે – સેલ્ફી પાડીને સોશિયલ મિડીયા પર અપલોડ કરવી! ફેસબુક, સ્નેપચેટ કે ઇન્સ્ટાગ્રામ જેવી નેટવર્કિંગ સાઈટ્સ ખોલીને જુઓ તો એવું લાગે કે જાણે લોકો સેલ્ફી પોસ્ટ કરવા માટે જ જીવી રહ્યા છે! પણ અમુક લોકો એટલા માટે ડિપ્રેશન અનુભવે છે, કેમકે એમનો દેખાવ ફોટોજેનીક નથી, માટે ફોટોઝ સારા નથી આવતાં!